CELEX: 32020R0957
Language: bg
Date: 2020-06-26 00:00:00
Title: Регламент за изпълнение (ЕС) 2020/957 на Комисията от 26 юни 2020 година относно класирането на някои стоки в Комбинираната номенклатура

3.7.2020   
               
               
                  BG
               
               
                  Официален вестник на Европейския съюз
               
               
                  L 211/4
               
            
         РЕГЛАМЕНТ ЗА ИЗПЪЛНЕНИЕ (ЕС) 2020/957 НА КОМИСИЯТА
         от 26 юни 2020 година
         относно класирането на някои стоки в Комбинираната номенклатура
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕС) № 952/2013 на Европейския парламент и на Съвета от 9 октомври 2013 г. за създаване на Митнически кодекс на Съюза (1), и по-специално член 57, параграф 4 и член 58, параграф 2 от него,
         като има предвид, че:
         
                     (1)
                  
                  
                     С цел да се осигури еднакво прилагане на Комбинираната номенклатура, приложена към Регламент (ЕИО) № 2658/87 на Съвета (2), е необходимо да се приемат мерки относно класирането на стоките, посочени в приложението към настоящия регламент.
                  
               
                     (2)
                  
                  
                     С Регламент (ЕИО) № 2658/87 се определят общите правила за тълкуване на Комбинираната номенклатура. Тези правила се прилагат също така и към всяка друга номенклатура, която изцяло или частично се основава на нея, с която се добавят допълнителни подраздели към нея и която е създадена със специални разпоредби на Съюза с оглед на прилагането на тарифни и други мерки, свързани с търговията със стоки.
                  
               
                     (3)
                  
                  
                     В съответствие с тези общи правила стоките, описани в колона 1 от таблицата в приложението, следва да бъдат класирани в кода по КН, посочен в колона 2, на основание на посоченото в колона 3 от същата таблица.
                  
               
                     (4)
                  
                  
                     Целесъобразно е да се предвиди обвързващата тарифна информация, която е издадена по отношение на обхванатите от настоящия регламент стоки и която не е в съответствие с него, да може да продължи да се ползва от титуляря за известен срок по силата на член 34, параграф 9 от Регламент (ЕС) № 952/2013. Този срок следва да бъде три месеца.
                  
               
                     (5)
                  
                  
                     Мерките, предвидени в настоящия регламент, са в съответствие със становището на Комитета по Митническия кодекс,
                  
               ПРИЕ НАСТОЯЩИЯ РЕГЛАМЕНТ:
         
            Член 1
            Стоките, описани в колона 1 от таблицата в приложението, се класират в Комбинираната номенклатура в кода по КН, посочен в колона 2 от същата таблица.
         
         
            Член 2
            Обвързващата тарифна информация, която не е в съответствие с настоящия регламент, може да продължи да се ползва по силата на член 34, параграф 9 от Регламент (ЕС) № 952/2013 за срок от три месеца от датата на влизане в сила на настоящия регламент.
         
         
            Член 3
            Настоящият регламент влиза в сила на двадесетия ден след публикуването му в Официален вестник на Европейския съюз.
            
            Настоящият регламент е задължителен в своята цялост и се прилага пряко във всички държави членки.
         
         
            Съставено в Брюксел на 26 юни 2020 година.
            
               
                  За Комисията
               
               
                  от името на председателя,
               
               Philip KERMODE
               
                  Изпълняващ длъжността генерален директор
               
               
                  Генерална дирекция „Данъчно облагане и митнически съюз“
               
            
         
         
            (1)  ОВ L 269, 10.10.2013 г., стр. 1.
         
            (2)  Регламент (ЕИО) № 2658/87 на Съвета от 23 юли 1987 г. относно тарифната и статистическа номенклатура и Общата митническа тарифа (ОВ L 256, 7.9.1987 г., стр. 1).
      
      
         
            ПРИЛОЖЕНИЕ
            
                        Описание на стоките
                     
                     
                        Класиране (Код по КН)
                     
                     
                        Основания
                     
                  
                        (1)
                     
                     
                        (2)
                     
                     
                        (3)
                     
                  
                        Ковано изделие (т.нар. „топлоотвеждащ радиатор“), изработено от алуминий (не произведено чрез леене или формоване), под формата на кръгла плочка с диаметър приблизително 50 mm, към която са прикрепени охлаждащи щифтове с височина приблизително 30, 40 или 50 mm.
                        Представено е за използване в различни продукти, за да разсейва топлината, образувана от LED модули.
                        Вж. изображението (*1).
                     
                     
                        7616 99 90 
                     
                     
                        Класирането се определя въз основа на общи правила 1 и 6 за тълкуване на Комбинираната номенклатура и на описанието на кодовете по КН 7616, 7616 99  и 7616 99 90 .
                        Изключва се класиране в код по КН 9405 99 00  като част от осветителни тела, защото при представянето си пред митническите органи изделието не се разпознава по своята форма или по други специфични характеристики като част, създадена изключително или главно за изделия от позиция 9405 (виж също Обяснителните бележки към Хармонизираната система за глава 94, Части, първа алинея).
                        Изделието не е пригодено за използване като част от конкретен продукт. Поради това при представянето си то не може да бъде разпознато като част от стока от някоя конкретна позиция (например от позиция 8539, 8541 или 8543). Съответно се изключва класиране като част от изделия.
                        Поради това изделието трябва да бъде класирано в код по КН 7616 99 90  като „други изделия от алуминий, не произведени чрез леене или формоване“.
                     
                  
               
            
               (*1)  Изображението е само за информация.